ખાસ કરીને સાંજના સમયગાળામાં આસામાજિક તત્ત્વોની હાજરીથી દર્દીનાં સગાં-સંબંધીઓ એક અથવા બીજા પ્રકારની કનડગતનો ભોગ બની રહ્યા છે. ઝાંપાની આસપાસ લારી-રિક્ષાનાં દબાણ વધ્યાં હોઇ દર્દીનાં સગાં-સંબંધીને પોતાનાં વાહન પાર્ક કરવામાં મુસીબત પડી રહી છે. આ મામલે મ્યુનિસિપલ ભાજપના ટોચના નેતાઓ સુધી દાદ મગાવાઇ છે. જોકે મ્યુનિસિપલ હોસ્પિટલ કમિટીના ચેરમેન ભરત પટેલ કહે છે, ‘શારદાબહેન હોસ્પિટલની ત્રણ મહિના પહેલા મુકાયેલી સિક્યોરિટીને ઝાંપા આસપાસનાં દબાણોને હટાવવાની પણ સૂચના અપાઇ છે. તેમ છતાં આવી ફરિયાદો ઊઠી હોઇ સિકયોરિટી એજન્સીની કામગીરીની ચોક્કસ સમીક્ષા કરાશે.